Mduduzi Manana bedank as LP | Maroela Media
Mduduzi Manana, ANC-LP en voormalige adjunkminister van hoër onderwys, het Dinsdag in 'n verklaring aangedui hy bedank uit die Nasionale Vergadering.
Maroela Media het vroeër berig Catherine Wiro, sy huishulp, het 'n klag van aanranding teen Manana aanhangig gemaak nadat sy beweer het hy het haar by die trappe in sy huis in Fourways afgestamp ná sy sonder toestemming die deur vir 'n gas oopgemaak het. Sy het minder as 24 uur later die klag teruggetrek.
Dié saak het gekom slegs 'n paar maande nadat Manana skuldig bevind is deur die Randburg-landdroshof dat hy drie vroue by 'n Johannesburgse kuierplek in 2017 aangerand het. Hy het ná dié voorval uit sy pos as adjunkminister van hoër onderwys bedank.
Manana sê voorts in die verklaring alhoewel daar toenemende druk op hom was om uit te tree as lid van die parlement, sou dit voortydig gewees het aangesien die saak nog ondersoek is en dit soos 'n skulderkenning sou voorkom.
"Nou dat die NVG onafhanklik besluit het daar geen saak teen my is nie, onttrek ek my lidmaatskap van byna tien jaar aan die Nasionale Vergadering vrywilliglik. Dit sal my genoeg tyd en nuwe energie gee om na die werk van my politieke organisasie voor die 2019-verkiesings, my akademiese verpligtinge asook sakebelange om te sien."
Manana het laat hoor dat hy R1,5 miljoen van sy pensioen aan liefdadigheidsprojekte wat op geslagsgelykheid fokus sal afstaan.
Hy sal ook beurse aan vyf manlike studente toeken om genderstudie aan Unisa te studeer.
Amazing hoe die ANCircus mense altyd hulle self laat goedlyk
Whahahahaaaaaa! So hy gaan vir 5 MANS betaal om te "swot"? Wonder wats die slap gewriggie vroue slaner se terrug te "betaal" verwagtinge?
Veronderstel om n skande te wees om te MOET "bedank", maar tipies ANC LEGACY stap hy met geld en glorie weg?
Hoeveel pensioen kry die nar om soveel uit te deel in so kort tyd, dit is hoekom die land rommel status is, geen benul van geld en bestuur, viva anc
Shawn Abrahams, MK pel van Jacob Zuma squash nog n saak teen n pel- Abrahams gaan vir Jacob nog help om vry te loop omrede hy die klagtes teen hom afwater tot niks.